Елисавета Багряна
Колело

chitanka.info

ВЪРТИ СЕ, ВЪРТИ СЕ, ту гладко и плавно,

ту вихрено, лудо, стремглаво,

от север на юг и от изток на запад,

през бури и слънце, през нощи и дни,

през наши и чужди сърца и съдби,

през радост и скърби, през смях и сълзи,

върти се, върти, колело на живота —

животът е устрем и вечно движение,

а още сме млади ний, още сме жадни,

и още сме тука, и още сме твои —

да няма застой, че застоят е смърт —

а дълго ще бъдем ний мъртви!

Издание: Елисавета Багряна. „Амазонка. Избрана лирика в два тома.“ „Български писател“. С. 1973

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.